Diari Oficial de la Generalitat Valenciana


Sumari del DOGV 5895, del 18-11-2008 (2008/13078)

ORDRE de 29 d'octubre de 2008, de la Conselleria d'Economia, Hisenda i Ocupació per la qual s'adapten les subvencions que s'han de concedir en virtut de la Resolució del SERVEF de 10 d'octubre de 2008, a les previsions recollides en l'Ordre de 17 de desembre de 2007, per la qual es determina el programa de formació professional per a l'ocupació i es regulen i es convoquen subvencions per a la realització d'accions formatives dirigides prioritàriament als treballadors desocupats durant l'exercici 2008.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5895

Data del DOGV
:   18-11-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/13885


Data del document
:   29-10-2008

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * formació professional
    * administració local
    * ajuda a l'ocupació
    * organització patronal
    * societat sense fins de lucre
    * aturat
    * suport econòmic
    * sindicat
    * ajuda pública

ORDRE de 29 d'octubre de 2008, de la Conselleria d'Economia, Hisenda i Ocupació per la qual s'adapten les subvencions que s'han de concedir en virtut de la Resolució del SERVEF de 10 d'octubre de 2008, a les previsions recollides en l'Ordre de 17 de desembre de 2007, per la qual es determina el programa de formació professional per a l'ocupació i es regulen i es convoquen subvencions per a la realització d'accions formatives dirigides prioritàriament als treballadors desocupats durant l'exercici 2008. [2008/13400]  
El segon paràgraf de la disposició addicional primera de l'Ordre de 17 de desembre de 2007 de la Conselleria d'Economia, Hisenda i Ocupació per la qual es determina el Programa de Formació Professional per a l'ocupació i es regulen i es convoquen subvencions per a la realització d'accions formatives dirigides prioritàriament als treballdors desocupats durant l'exercici 2008, autoritza el director general del Servici Valencià d'Ocupació i Formació a incrementar l'import global màxim a càrrec del qual es concediran les subvencions previstes en esta convocatòria.  
A partir d'esta autorització la Direcció General del Servici Valencià d'Ocupació i Formació ha dictat el 10 d'octubre de 2008 una resolució incrementant la dotació destinada a finançar les accions formatives subvencionables a través de centres col·laboradors homologats (Via 1).  
Esta ampliació permetrà la realització de noves accions formatives, però l'aplicació de les disposicions previstes en la de 17 de desembre de 2007, de la Conselleria d'Economia, Hisenda i Ocupació quant a terminis de sol·licitud de bestretes impossibilitaria que les noves accions es pogueren realitzar.   
Per tot això, i fent ús de les facultats que em conferix la Llei 5/1983, de 30 de desembre, de Govern Valencià, modificada per la Llei 12/2007, de 20 de març, i el Decret 129/2007, de 27 de juliol, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,   
ORDENE  
Article u  
Aquelles entitats que hagueren sigut subvencionades en virtut de la Resolució de 10 d'octubre de 2008, del director general del Servici Valencià d'Ocupació i Formació, per la qual s'efectua ampliació en els crèdits màxims que han de finançar les accions formatives subvencionables a través de centres col·laboradors homologats (Via 1) previstos per l'Ordre de 17 de desembre de 2007 de la Conselleria d'Economia, Hisenda i Ocupació, podran sol·licitar la bestreta de la subvenció concedida, previst en l'article 18-1 d'esta ordre, en el termini de deu dies naturals a partir de la notificació de la Resolució de concessió.  
Article dos  
Les accions formatives subvencionades en virtut de l'esmentada Resolució de 10 d'octubre de 2008 hauran de finalitzar abans de l'1 de maig de 2009.   
DISPOSICIONS FINALS  
Primera  
La present ordre entrarà en vigor el dia de la seua publicació en el Diari Oficial de la Comunitat Valenciana.  
Segona  
Contra el present acte, que esgota la via administrativa, podran les persones interessades interposar recurs contenciós administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant este mateix òrgan en el termini d'un mes, computat en els termes ja dits, segons allò disposat en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga interposar qualsevol altre recurs dels previstos en la legislació vigent.  
València, 29 d'octubre de 2008  
El vicepresident segon del Consell i   
conseller d'Economia, Hisenda i Ocupació,  
GERARDO CAMPS DEVESA